सुराज में ट्रैक्टर की जगह किसान ने मांगे बैल
कृषि के क्षेत्र में नई-नई तकनीक आ गई है। ज्यादातर लोग अब हल के बजाए ट्रैक्टर से ही जोताई, मताई करने लगे हैं। इसके बावजूद ग्राम सुराज अभियान के दौरान नगरी ब्लाक के ग्राम भड़सिवना निवासी तिहारूराम साहू ने एक जोड़ी बैल की मांग की है।
सुराज अभियान में यह पहला मामला है, जब किसी किसान ने बैल की मांग की है। गांव की सरपंच बसंतीन पालेश्वर ने कहा कि तिहारूराम वर्षों से किसानी कर रहा है। बैल मांगने को लेकर तिहारू से पूछा गया, तो उन्होंने लागत ज्यादा नहीं बढ़ाने का हवाला देते हुए बैल से ही परंपरा अनुसार किसानी करने की बात कही। प्रशासन ने तिहारू के आवेदन को पशु विभाग में ट्रांसफर कर दिया है।
इसलिए की मांग: किसान तिहारू ने कहा कि ट्रैक्टर में डीजल के साथ मेंटनेंस का खर्च आएगा। इससे खेती की लागत बढ़ेगी, जबकि बैल रखने से खाद भी मिलेगी। दादा, परदादा भी हल से किसानी करते आ रहे हैं, इसलिए उसने भी ट्रैक्टर के बजाए बैल की मांग की है।
धमतरी। किसान तिहारू साहू अपने बैल को पैरा खिलाते हुए।
bho_Deva hin_Deva hin_Deva hin_Deva hin_Deva